CELEX: 32014R0473
Language: lv
Date: 2014-01-17 00:00:00
Title: Komisijas Deleģētā Regula (ES) Nr. 473/2014 ( 2014. gada 17. janvāris ), ar ko groza Eiropas Parlamenta un Padomes Regulu (ES) Nr. 1315/2013 attiecībā uz jaunu indikatīvo karšu pievienošanu tās III pielikumam  Dokuments attiecas uz EEZ

9.5.2014   
            
            
               LV
            
            
               Eiropas Savienības Oficiālais Vēstnesis
            
            
               L 136/10
            
         KOMISIJAS DELEĢĒTĀ REGULA (ES) Nr. 473/2014
   (2014. gada 17. janvāris),
   ar ko groza Eiropas Parlamenta un Padomes Regulu (ES) Nr. 1315/2013 attiecībā uz jaunu indikatīvo karšu pievienošanu tās III pielikumam
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 11. decembra Regulu (ES) Nr. 1315/2013 par Savienības pamatnostādnēm Eiropas transporta tīkla attīstībai un ar ko atceļ Lēmumu Nr. 661/2010/ES (1) un jo īpaši tās 49. panta 6. punktu,
   tā kā:
   
               (1)
            
            
               Regulā (ES) Nr. 1315/2013 ir paredzēta iespēja pievienot Eiropas transporta tīkla, kas pagarināts noteiktās kaimiņvalstīs, indikatīvās kartes, kuru pamatā ir augsta līmeņa nolīgumi starp Savienību un attiecīgajām kaimiņvalstīm par transporta infrastruktūras tīkliem.
            
         
               (2)
            
            
               Saskaņā ar Ziemeļu dimensijas Transporta un loģistikas partnerību (NDPTL) 2012. gada 21. novembrī tika noslēgts augsta līmeņa nolīgums starp Savienību, Krieviju un Baltkrieviju. Saskaņā ar Austrumu partnerību 2013. gada 9. oktobrī tika noslēgts augsta līmeņa nolīgums starp Savienību un Baltkrieviju, Ukrainu, Moldovu, Gruziju, Armēniju un Azerbaidžānu.
            
         
               (3)
            
            
               Pievienojot to transporta tīklu indikatīvās kartes, kuri ir savienoti ar Regulā (ES) Nr. 1315/2013 noteiktajiem tīkliem, būtu iespējams veiksmīgāk īstenot ES sadarbību ar attiecīgām trešām valstīm.
            
         
               (4)
            
            
               Augsta līmeņa nolīgumi ar kaimiņvalstīm aptver dzelzceļa līnijas un ceļu tīklus, kā arī ostas, lidostas un dzelzceļa termināļus. Dzelzceļa un ceļu statuss attiecībā uz infrastruktūras izveides pabeigšanu nebija daļa no šiem nolīgumiem. Tādēļ dzelzceļu un ceļu statuss augsta līmeņa nolīgumu kontekstā tika norādīts kā “pabeigts”,
            
         IR PIEŅĒMUSI ŠO REGULU.
   1. pants
   Regulas (ES) Nr. 1315/2013 III pielikumu groza saskaņā ar šīs deleģētās regulas pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 17. janvārī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 348, 20.12.2013., 1. lpp.
   
   
      PIELIKUMS
      Regulas (ES) Nr. 1315/2013 III pielikumu groza šādi:
      
                  1)
               
               
                  karti, kas atrodas zem virsraksta “Palīgs kaimiņvalstu karšu atrašanai”, aizstāj ar šādu:
                  “  ”
               
            
                  2)
               
               
                  pievieno šādu 15.1. līdz 17.2. karti: